Aspergerheilkenni

Aspergerheilkenni er truflun í þroska sem einkennist af skertri hæfni til félagslegra samskipta, sérkennilegum áhugamálum og áráttukenndri hegðun, tilbreytingarlausum talanda, sérkennilegu málfari, lélegri líkamstjáningu og klunnalegri hreyfingu og göngulagi.Valdís Alexía Cagnetti, Asperger – Hvað er það?, 19. október 2006 Aspergerheilkenni er á einhverfurófinu, en er mun vægari en einhverfa, fólk með Aspergerheilkenni er með nokkuð venjulega tungumálafærni og gáfur.

Orsök Aspergerheilkennis er ekki þekkt. Einkenni koma vanalega fram fyrir 2 ára aldur og endast ævilangt. Fleiri karlar en konur eru með Aspergerheilkenni.

Heilkennið er nefnt eftir Hans Asperger, Austurrískum lækni sem lýsti árið 1944 börnum með tjáskiptavanda sem áttu erfitt með að skilja tilfinningar annarra. Nútímalýsingin á Aspergerheilkenni varð svo til árið 1981 og var orðin stöðluð greining í byrjun 10. áratugarins.

 Tenglar 
Vísindavefur: Hvað er Asperger-heilkenni? 
 Doktor.is – Asperger heilkenni
 Hrafnhildur Kjartansdóttir: Asperger, nánari lýsing

 Tilvísanir 

Flokkur:Heilkenni